Hajja ta' kelb ? U nharsulha b' disprezz ? Ghax jiġri barra ? Ghax irid ifittex jiekol ? Ghax iħalli l- istint ġewwieni ħaj ? U li m' għandu ' l ħadd jikkmandah ? U li m' għandu ' l ħadd irid minnu ? U li jista' jiġri , jdur u jhuf kemm irid u x' ħin ifettillu ? Hitan ta' l- irħam ileqq , jiżolqu madwaru . Suf iniġġeż ma' kullimkien , WELCOME fuq sidru Taht l- għatba tal- bieb ta' barra . Il- profeti kienu ilhom ihabbru imma s- serduk maħnuq , ghaxi ma' l- art . Jaqa' u jerġa' jqum , kuxxtejh issaħħu imma dahru ghejjien L- irmixk tiela' jxebblek ma' saqajh immusklati imma stagnati . Ghonqu mhux il- bogħod u lanqas il- kanal tan- nifs . Fil- bogħod jinstema' is- sur Lee jkanta minn taħt gverta . Lehha ta' berqa qawwija li xegħlet sema imma għebet sakemm ghajjatt lil sieħbek jitfa' harstu lejha . Hekk żgiċċa Marzu mill- kalendarju tal- kċina . Lanqas ħin ningassaw in- numri kollha . Fl- istess ħin , Marzellu ried juri ruħu u għamel ħiltu kollha biex jagħti fil- għajn u ma jgħaddix qisu xejn . Id- djamant jilma fuq l- ilma li jifred lil Malta minn Għawdex . Awguri , mara ~ 36 ~ Hawwel ħafna mill- folla f' teatri ta' aħmar u blu mill- ewwel jiem tiegħu , sammar ħafna minnhom quddiem il- kaxxa ta' l- istampi l- Ħadd ta' wara u ta r- riedni għal darb ' oħra 'l min l- aktar kien ħaqqu . Il- Mulej dlonk fakkarna li Hu kien għadu hemm u li l- qamar kien reġa' għamel id- dawra tiegħu , dik li tiġborna u tghaqqadna ghalenija biex inxejru l- weraq tal- palm ħalli nilqgħuh fostna mingħajr ma nsallbuH . Jekk jista' jkun . Sa mill- ikla ta' l- appostli , miġburin kollha ma' mejda f' cenaklu Santa Vendra , is- seba' żjajjar f' kappelli antiki mfewha bil- ġiżimin tal- Qrendi , wirjiet fil- belt antika tal- kavallieri , saħansitra anke fl- Ort taħt is- swar u l- ħsejjes ta' ktajjen Mostin . Il- Glorja smajnieha tidwi mill- kant ta' l- eremiti Rabtin wara l- mixja sal- pulptu u l- għada l- mixja ta' pagan li kkonverta mal- Qawmien . San Ġużepp ma naqasx li jgħid tiegħu , qalu minn taħt l- ilsien kif imdorrijin narawh , f' xatt il- baħar , bogħod minn nies u l- agha mal- ġamar jaqbdu taħt zliezet ħoxnin jinxtwew . Awguri Ma ~ 53 ~ Fuq kollox tlajt targa . L- ewwel targa bl- għajnuna t' Alla u miegħi ħadt pjaċir nara 'l ta' ġewwa jitilgħu ukoll . Rahal twelidi ħaddanni miegħu fejn l- aktar inħobb u z- żgħar ferfru jdejhom bil- ferħ u l- baħar iżraq . Grazzi Karm . Ikun imfaħħar Alla . Al , min hu żagħżugħ ħaj bil- fors iħares 'il quddiem . Issa jekk għax induna li l- bank mhux postu u li jixtieq ifittex il- vera Hu jew dit- tfajla intebħet li weħlet fix- xogħol u fi ħsiebha timmira aktar fl- għoli , pass il- quddiem huwa dejjem ta' min jagħmlu . Zgur li jitlob rieda u kuraġġ , fuq kollox , imma nemmen u NEMMEN vera li l- ħeġġa ta' min vera JRID hi qawwija biżżejjed li teghleb kull xkiel li jista' jinqala' . Kemm hu sabiħ it- tagħlim , kemm jagħti kunfidenza , kemm jiftaħlek orrizzonti , kemm jurik li għad jonqos u jonqos x' issir taf aktar u aktar . Nixtieq nittrasmettilek l- entużjażmu u kemm inħallas biex nintefa' b' ruħi u gismi ħa nistudja aktar . Jien għażilt Malti u Socjologija , interessanti wisq aktar milli ħsibt . U ntennilek li fil- hajja Universitarja , qalb żagħżugħa tħabbat fuq kollox u ssib hajja ġdida li żgur moħħ ' imġarrab ' ( għax avvanzajna fl- eta' ) bħal tagħna jsib baħar ta' ' ġdid ' x' jiskopri minn lenti usa' . Il- Barka fuqek , U fejn tobsor il- hajja xi jkollha lesta għalik ? U xi jġiegħel lil dak li jkun jaqbad triq u mhux oħra ? Minn hawn fuq , mill- għoli , nhoss dehxa bard Il- baħar imqalleb irid jibla l- art . Hsibijiet kurjużi jixxabtu minn ġew Idejja għajjenin , iżommu sew Warajja , itfal u mara jiċċassaw Ma jafux , qas idea , jien mhux minn haw ' It- tiftixa , it- tagħrif , xafra tilma Mohh - kustat , iqattar dmija u ilma Itektek kien u jtektek baqa' l- għama Silg isoff mill- vini , ġisem irhama Xemx dehbiena ddakkar iz- żahar u l- ward Imma għalija l- ħin sar u issa tard . Ghaddiet kważi sena . Qas irrid nemmen . In- nisa żienja xorta baqgħu jserrpu mas- siġra jittantaw it- tuffieħa li afdajt f' id ħaddieħor imma l- biċċiet tal- ħarrub dejjem baqgħuli fuq l- istonku u għalhekk erġajt lura . Go moħħi baqa' d- damdim daqqa fil- bogħod u daqqa fil- qrib sew u issa li għal darb ' oħra sibt it- trejqa , ftakart il- kelma sigrieta u stajt nerġa' nidħol , qed inħoss ghors ġewwieni , l- ors li jrid isemma' leħnu u jrażżan ftit minn dak id- damdim , it- tfajjel f' aptitu , l- għama jtektek bl- għasluġ . . . Ghal żmien nixifli l- għana ta' ġewwa qalbi . . . Mma llum erġajt għal għonq it- triq tal- għana . . . Il- Mulej itik il- glorja tal- Genna , Ruz . Fil- karozza , il- ħġieġ imtappan , in- numri fuq l- isterjo żugraga , ma jehdewx , dawl ipetpet fil- bogħod . Il- fwieħa tal- pizza tizgicca mar- r- riħ ħawtiel joħloq siltiet mużikali mal- vojt irqiq bejn il- ħġieġa u l- bqija tal- bieba . F' ħanut tax- xorb raħli . Dhahen tas- sigaretti , xagħar mdellek bil- Brajklijm , argumenti sħan imzewqin b' xi ġibda jew tnej minn dawk li jaghmluna Maltin . Anke fuq il- mejda , Blue al wieħed , tnej , grokk minn tal- Milied , frak tal- galletti u plattina b' xi gix loqmiet jgħumu fiz- żejt . Fej il- baħar ikħal nir itajjar raxx irqiq ta qlub roża kultant ħin . Bil- magna tar- ritratti zzebbeg 'l hinn u 'l haw . Il- blat artab bħal sodda tal- fjuri , s- sema żlieġa tal lwien u t- tmellisa taz- żiffa tissieħeb mas- swaba inkejjuzi . F' sala mudlama taħt l- art . L- istorbju jaqbad il- moħħ u jitfgħu bej is- snien ta' morsa sakemm jitħnu u jagħmlu għoqda . Il- qatra nieżla bħal gelgul u l- għajat jimxi id f' id maz- żeglig tal- genbej , żejżiet qammiesa , ghajnej iduru bla lgiem u jdej ħfief . F' dar ċ- ċkejkna z- Żurrieq . Id- dawl abjad kiefer għall- għajnejn imċaħħad mit- tnemnim tal- lampa tal- pitrolju . L- inbid jilma huwa u nieżel biz- żifna mal- ġnub tat- tazza għamla ta' buqar . Il- Kliem jiżloq ħelu ħelu mal- ambjent u l- għajnejn imqarba f' dik il- ħemda bħal sabi . Qara tleqq , xagħar lura kollu żejt . Ghajnejn imgebbdin , koxox twal ma jispiċċaw qatt . Is- sufan għalihom . Iz- żfin saħan u l- mużika isserrep max- xfarijiet . Ahna fuq pultruna kaxxa . Il- karti mhux tajbin u s- sigarett jintefa malajr . Ghajnejha jitbissmu u xofftejha jinħallu . L- inbid spiccalna , il- ktieb kien adu miftuħ beraħ . Tmiem l- ewwel Att . Is- sħana tagħmel ħażin minn ġewwa . Il- kesħa tagħmel ħażin minn barra . Imma l- kesħa kienet aħjar Il- fjuri li jmiss ikunu ħomor ikangu fil- vjola . Tmiem it- Tieni Att . Hsejjes differenti . L- għalliema għajtitlu u wieġeb Aw . Kolha daru jħarsu . Arah ħa jistħi , issa " Kien tard wisq , laħaq daħal fil- klassi . U t- tbissima baqgħet immarkata . Tmiem id- Dramm . Hsejjes Muzikali